

PRÍLOHA I  
  
Kritéria prideľovania finančných prostriedkov na programy v rámci zdieľaného riadenia

1. Rozpočtové zdroje, ktoré sú podľa článku 10 k dispozícii, sa medzi členské štáty rozdelia takto:

a) každému členskému štátu sa na začiatku programového obdobia poskytne z nástroja jednorazová pevne stanovená suma 5 000 000 EUR;

b) Litve sa na začiatku programové obdobia pridelí na osobitný tranzitný režim jednorazová suma 157 200 000 EUR;

c) zostávajúce zdroje sa rozdelia podľa nasledujúcich kritérií:

30 % na vonkajšie pozemné hranice;

35 % na vonkajšie námorné hranice;

20 % na letiská;

15 % na konzulárne úrady.

1. Zdroje, ktoré sú podľa odseku 1 písm. c) k dispozícii na vonkajšie pozemné a námorné hranice, sa medzi členské štáty rozdelia takto:

a) 70 % pripadne na dĺžku ich vonkajších pozemných a námorných hraníc, ktorá sa pre každý konkrétny úsek v zmysle nariadenia (EÚ) č. 1052/2013[[1]](#footnote-2) vypočíta na základe váhových koeficientov stanovených v súlade s odsekom 11; a

b) 30 % pripadne na pracovnú záťaž na ich vonkajších pozemných a námorných hraniciach stanovenú v súlade s odsekom 7 písm. a).

1. Priraďovanie váhy uvedené v odseku 2 písm. a) vykonáva Európska agentúra pre pohraničnú a pobrežnú stráž v súlade s odsekom 11.
2. Zdroje, ktoré sú podľa odseku 1 písm. c) k dispozícii na letiská, sa medzi členské štáty rozdelia podľa pracovnej záťaže na letiskách stanovenej v súlade s odsekom 7 písm. b).
3. Zdroje, ktoré sú podľa odseku 1 písm. c) k dispozícii na konzulárne úrady, sa medzi členské štáty rozdelia takto:

a) 50 % pripadne na počet konzulárnych úradov (okrem honorárnych konzulátov) členských štátov v krajinách, ktorých zoznam je uvedený v prílohe I k nariadeniu Rady (ES) č. 539/2001[[2]](#footnote-3) a

b) 50 % pripadne na pracovnú záťaž, pokiaľ ide o riadenie vízovej politiky na konzulárnych úradoch členských štátov v krajinách, ktorých zoznam je uvedený v prílohe I k nariadeniu Rady (ES) č. 539/2001, stanovenú v súlade s odsekom 7 písm. c) tejto prílohy.

1. Na účely rozdelenia zdrojov podľa odseku 1 písm. c) sa pod pojmom „vonkajšie námorné hranice“ označujú vonkajšie hranice pobrežného mora členských štátov v zmysle článkov 4 až 16 Dohovoru Organizácie Spojených národov o morskom práve. Ak sa však v záujme predchádzania nelegálnemu prisťahovalectvu alebo neoprávnenému vstupu vyžadujú na pravidelnom základe ďalekosiahle operácie, ide o vonkajšie hranice oblastí s vysokým stupňom ohrozenia. V tejto súvislosti sa pri vymedzovaní pojmu „vonkajšie námorné hranice“ zohľadnia operačné údaje, ktoré dotknuté členské štáty predložili za posledné dva roky. Toto vymedzenie pojmu sa používa výlučne na účely tohto nariadenia.
2. Na účely počiatočného prideľovania finančných prostriedkov sa pri posudzovaní pracovnej záťaže vychádza z najnovších priemerných údajov za predchádzajúcich 36 mesiacov, ktoré sú k dispozícii k dátumu začiatku uplatňovania tohto nariadenia. Na účely preskúmania v polovici obdobia sa pri posudzovaní pracovnej záťaže vychádza z najnovších priemerných údajov za predchádzajúcich 36 mesiacov, ktoré sú k dispozícii v čase preskúmania v polovici obdobia v roku 2024. Pri posudzovaní pracovnej záťaže sa vychádza z týchto faktorov:

a) na vonkajších pozemných a námorných hraniciach:

1. 70 % pripadá na počet prekročení vonkajšej hranice na schválených hraničných priechodoch;

2. 30 % pripadá na počet štátnych príslušníkov tretích krajín, ktorým sa odoprel vstup na vonkajších hraniciach.

b) na letiskách:

1. 70 % pripadá na počet prekročení vonkajšej hranice na schválených hraničných priechodoch;

2. 30 % pripadá na počet štátnych príslušníkov tretích krajín, ktorým sa odoprel vstup na vonkajších hraniciach.

c) na konzulárnych úradoch:

počet žiadostí o udelenie krátkodobých víz alebo letiskových tranzitných víz.

1. Referenčné hodnoty týkajúce sa počtu konzulárnych úradov, ako sa uvádza v odseku 5 písm. a), sa vypočítajú na základe informácií uvedených v prílohe 28 k rozhodnutiu Komisie C(2010) 1620 z 19. marca 2010, ktorým sa ustanovuje príručka pre spracovanie žiadostí o víza a úpravu udelených víz.

V prípade, že členské štáty neposkytli príslušné štatistické údaje, použijú sa najnovšie údaje, ktoré sú pre tieto členské štáty k dispozícii. Ak nie sú pre daný členský štát k dispozícii žiadne údaje, referenčná hodnota sa rovná nule.

1. Referenčné hodnoty týkajúce sa pracovnej záťaže, ktoré sú uvedené v:

a) odseku 7 písm. a) bod 1) a odseku 7 písm. b) bod 1) zodpovedajú najnovším štatistickým údajom, ktoré poskytli členské štáty v súlade s právom Únie;

b) odseku 7 písm. a) bod 2) a odseku 7 písm. b) bod 2) zodpovedajú najnovším štatistickým údajom, ktoré poskytla Komisia (Eurostat) na základe údajov, ktoré poskytli členské štáty v súlade s právom Únie;

c) odseku 7 písm. c) zodpovedajú najnovším štatistickým údajom o vízach, ktoré uverejnila Komisia v súlade s článkom 46 vízového kódexu[[3]](#footnote-4).

d) V prípade, že členské štáty neposkytli príslušné štatistické údaje, použijú sa najnovšie údaje, ktoré sú pre tieto členské štáty k dispozícii. Ak nie sú pre daný členský štát k dispozícii žiadne údaje, referenčná hodnota sa rovná nule.

1. Európska agentúra pre pohraničnú a pobrežnú stráž poskytne Komisii správu o rozdelení zdrojov na vonkajšie pozemné hranice, vonkajšie námorné hranice a na letiská, ako sa uvádza v odseku 1 písm. c).
2. Na účely počiatočného prideľovania finančných prostriedkov sa v správe uvedenej v odseku 10 uvedie za každý hraničný úsek priemerný stupeň ohrozenia, a to na základe najnovších priemerných údajov za predchádzajúcich 36 mesiacov, ktoré sú k dispozícii k dátumu začiatku uplatňovania tohto nariadenia. Na účely preskúmania v polovici obdobia sa v správe uvedenej v odseku 10 uvedie za každý hraničný úsek priemerný stupeň ohrozenia, a to na základe najnovších priemerných údajov za predchádzajúcich 36 mesiacov, ktoré sú k dispozícii v čase preskúmania v polovici obdobia v roku 2024. Na základe stupňov ohrozenia v zmysle nariadenia (ES) č. 1052/2013 sa v nej pre každý úsek uvedie jeden z nasledujúcich váhových koeficientov:

a) koeficient 0,5 pre nízky stupeň ohrozenia;

b) koeficient 3 pre stredný stupeň ohrozenia;

c) koeficient 5 pre vysoký stupeň ohrozenia;

d) koeficient 8 pre kritický stupeň ohrozenia.

PRÍLOHA II  
  
Vykonávacie opatrenia

1. Nástroj prispeje k špecifickému cieľu stanovenému v článku 3 ods. 2 písm. a) tak, že sa zameria na tieto vykonávacie opatrenia:

a) zlepšovanie kontroly hraníc v súlade s článkom 4 písm. a) nariadenia (EÚ) 2016/1624 prostredníctvom:

i) posilňovania kapacít na vykonávanie kontrol a dozoru na vonkajších hraniciach vrátane opatrení zameraných na predchádzanie cezhraničnej trestnej činnosti a jej odhaľovanie, ako sú napr. prevádzačstvo migrantov, obchodovanie s ľuďmi a terorizmus;

ii) podpory pátrania a záchrany v rámci vykonávania hraničného dozoru na mori;

iii) vykonávania technických a operačných opatrení v rámci schengenského priestoru, ktoré súvisia s kontrolou hraníc;

iv) vykonávania analýzy rizík z hľadiska vnútornej bezpečnosti, ako aj analýzy hrozieb, ktoré môžu ovplyvniť fungovanie vnútorných hraníc alebo ich bezpečnosť;

v) poskytovania podpory, v rámci rozsahu pôsobnosti tohto nariadenia, tým členským štátom, ktoré sú vystavené existujúcim alebo potenciálnym neúmerným migračným tlakom na vonkajších hraniciach EÚ, a to okrem iného posilňovaním technických a operačných kapacít a nasadzovaním podporných tímov pre riadenie migrácie do problémových oblastí (hotspotov);

b) ďalší rozvoj európskej pohraničnej a pobrežnej stráže na základe spoločného budovania kapacít, spoločného verejného obstarávania, zavedenia spoločných noriem a akýchkoľvek iných opatrení, ktoré zjednodušia spoluprácu a koordináciu medzi členskými štátmi a Európskou agentúrou pre pohraničnú a pobrežnú stráž;

c) prehlbovanie medziagentúrnej spolupráce na vnútroštátnej úrovni medzi vnútroštátnymi orgánmi, ktoré sú zodpovedné za kontrolu hraníc alebo za iné úlohy vykonávané na hraniciach, ako aj na úrovni EÚ medzi členskými štátmi, alebo medzi členskými štátmi na jednej strane a príslušnými orgánmi, úradmi a agentúrami Únie alebo tretími krajinami na strane druhej;

d) zabezpečenie jednotného uplatňovania *acquis* Únie v oblasti vonkajších hraníc, a to aj na základe implementácie odporúčaní vyplývajúcich z mechanizmov kontroly kvality, ako sú napr. schengenský hodnotiaci mechanizmus v súlade s nariadením Rady (EÚ) č. 1053/2013, posúdenie zraniteľnosti v súlade s nariadením (EÚ) 2016/1624 a vnútroštátne mechanizmy kontroly kvality;

e) zriadenie, prevádzka a údržba rozsiahlych informačných systémov v oblasti riadenia hraníc vrátane interoperability týchto informačných systémov a ich komunikačnej infraštruktúry.

1. Nástroj prispeje k špecifickému cieľu stanovenému v článku 3 ods. 2 písm. b) tak, že sa zameria na tieto vykonávacie opatrenia:

a) poskytovanie účinných a klientsky ústretových služieb žiadateľom o udelenie víza pri súčasnom zaistení bezpečnosti a integrity konania o udelení víza;

b) zabezpečenie jednotného uplatňovania *acquis* Únie v oblasti víz vrátane ďalšieho rozvoja a modernizácie spoločnej vízovej politiky;

c) rozvíjanie rozličných foriem spolupráce členských štátov pri spracovávaní žiadostí o víza;

d) zriadenie, prevádzka a údržba rozsiahlych informačných systémov v oblasti spoločnej vízovej politiky vrátane interoperability týchto informačných systémov a ich komunikačnej infraštruktúry.

PRÍLOHA III  
  
Rozsah podpory

1. V rámci špecifického cieľa uvedeného v článku 3 ods. 2 písm. a) sa z nástroja podporí najmä:

a) infraštruktúra, budovy, systémy a služby, ktoré sú potrebné na hraničných priechodoch, v problémových oblastiach (hotspotoch) či na účely hraničného dozoru medzi hraničnými priechodmi, a to v záujme predchádzania neoprávnenému prekračovaniu hraníc, nelegálnemu prisťahovalectvu a cezhraničnej trestnej činnosti na vonkajších hraniciach a boja proti nim, ako aj v záujme zabezpečenia plynulého toku legitímnych cestujúcich;

b) materiálno-technické vybavenie, vrátane dopravných prostriedkov, a komunikačné systémy, ktoré sú potrebné na účinnú a bezpečnú kontrolu hraníc a ktoré zodpovedajú normám stanoveným Európskou agentúrou pre pohraničnú a pobrežnú stráž, ak takéto normy existujú;

c) odborná príprava, ktorá sa zameriava na európske integrované riadenie hraníc alebo ktorá prispieva k jeho rozvoju a ktorá zároveň zohľadňuje operačné potreby a výsledky analýzy rizika a je v plnom súlade so základnými právami;

d) vysielanie spoločných styčných úradníkov v zmysle nariadenia (EÚ) č. .../...[nové nariadenie o ILO][[4]](#footnote-5) do tretích krajín a vysielanie príslušníkov pohraničnej stráže a iných expertov do členských štátov alebo z členského štátu do tretej krajiny, prehlbovanie spolupráce a posilňovanie operačných kapacít v prípade sietí expertov alebo styčných úradníkov, ako aj výmena najlepších postupov a posilňovanie kapacít európskych sietí v oblasti posudzovania, presadzovania, podpory a rozvoja politík Únie;

e) štúdie, pilotné projekty a iné príslušné akcie zamerané na vykonávanie európskeho integrovaného riadenia hraníc alebo jeho rozvoj vrátane opatrení zameraných na rozvoj európskej pohraničnej a pobrežnej stráže, ako napr. spoločné budovanie kapacít, spoločné verejné obstarávanie, zavedenie spoločných noriem a iné opatrenia, ktoré zjednodušia spoluprácu a koordináciu medzi Európskou agentúrou pre pohraničnú a pobrežnú stráž a členskými štátmi;

f) akcie zamerané na vývoj inovatívnych metód alebo využívanie nových technológií, ktoré majú potenciál uplatniť sa v iných členských štátoch, najmä činnosti zamerané na využívanie výsledkov výskumných projektov v oblasti bezpečnosti v prípade, že Európska agentúra pre pohraničnú a pobrežnú stráž na základe článku 37 nariadenia (EÚ) 2016/1624 označí využívanie týchto výsledkov za prínos z hľadiska rozvoja operačných kapacít európskej pohraničnej a pobrežnej stráže;

g) prípravné, monitorovacie, administratívne a technické činnosti, ktoré sú potrebné na vykonávanie politík v oblasti vonkajších hraníc, a to okrem iného na účely posilnenia správy schengenského priestoru na základe vytvorenia a uplatňovania hodnotiaceho mechanizmu podľa nariadenia (EÚ) č. 1053/2013 na overenie uplatňovania schengenského *acquis* a Kódexu schengenských hraníc ,vrátane výdavkov na služobné cesty expertov Komisie a členských štátov, ktorí sa zúčastňujú kontrol na mieste, ako aj opatrení na implementáciu odporúčaní vydaných v nadväznosti na posúdenie zraniteľnosti, ktoré vykonala Európska agentúra pre pohraničnú a pobrežnú stráž v súlade s nariadením (EÚ) 2016/1624;

h) identifikácia, odber odtlačkov prstov, registrácia, bezpečnostné kontroly, vedenie pohovoru, poskytovanie informácií, lekárske vyšetrenie, skríning zraniteľnosti a v prípade potreby lekárska starostlivosť, ako aj odkázanie štátnych príslušníkov tretích krajín na príslušné konanie na vonkajších hraniciach, a to najmä v problémových oblastiach (hotspotoch);

i) akcie zamerané na zvyšovanie informovanosti zainteresovaných strán a širokej verejnosti o politikách v oblasti vonkajších hraníc vrátane inštitucionálnej komunikácie o politických prioritách Únie;

j) vývoj štatistických nástrojov, metód a ukazovateľov;

k) operačná podpora na vykonávanie európskeho integrovaného riadenia hraníc.

1. V rámci špecifického cieľa uvedeného v článku 3 ods. 2 písm. b) sa z nástroja podporí najmä:

a) infraštruktúra a budovy, ktoré sú potrebné na účely spracovávania žiadostí o víza a zabezpečenie konzulárnej spolupráce vrátane bezpečnostných opatrení, ako aj iné akcie zamerané na zlepšovanie kvality služieb pre žiadateľov o udelenie víza;

b) materiálno-technické vybavenie a komunikačné systémy potrebné na spracovávanie žiadostí o víza a zabezpečenie konzulárnej spolupráce;

c) odborná príprava zamestnancov konzulátov a iných orgánov, ktorí sú aktívne zapojení do spoločnej vízovej politiky a konzulárnej spolupráce;

d) výmena najlepších postupov a expertov vrátane vysielania expertov, ako aj posilňovanie kapacít európskych sietí v oblasti posudzovania, presadzovania, podpory a ďalšieho rozvoja politík a cieľov Únie;

e) štúdie, pilotné projekty a iné príslušné akcie, ako napr. akcie zamerané na zlepšovanie znalostí prostredníctvom analýz, monitorovania a hodnotenia;

f) akcie zamerané na vývoj inovatívnych metód alebo využívanie nových technológií, ktoré majú potenciál uplatniť sa v iných členských štátoch, najmä projekty zamerané na testovanie a validáciu výsledkov výskumných projektov financovaných Úniou;

g) prípravné, monitorovacie, administratívne a technické činnosti, a to okrem iného na účely posilnenia správy schengenského priestoru na základe vytvorenia a uplatňovania hodnotiaceho mechanizmu podľa nariadenia (EÚ) č. 1053/2013 na overenie uplatňovania schengenského *acquis*,vrátane výdavkov na služobné cesty expertov Komisie a členských štátov, ktorí sa zúčastňujú kontrol na mieste;

h) činnosti zamerané na zvyšovanie informovanosti zainteresovaných strán a širokej verejnosti o vízových politikách vrátane inštitucionálnej komunikácie o politických prioritách Únie;

i) vývoj štatistických nástrojov, metód a ukazovateľov;

j) operačná podpora na vykonávanie spoločnej vízovej politiky.

1. V rámci politického cieľa uvedeného v článku 3 ods. 1 sa z nástroja podporí najmä:

a) infraštruktúra a budovy, ktoré sú potrebné na hosting rozsiahlych informačných systémov a súvisiacich prvkov komunikačnej infraštruktúry;

b) vybavenie a komunikačné systémy, ktoré sú potrebné na zabezpečenie riadneho fungovania rozsiahlych informačných systémov;

c) odborná príprava a komunikačné činnosti v oblasti rozsiahlych informačných systémov;

d) vývoj a modernizácia rozsiahlych informačných systémov;

e) štúdie, skúšky konceptu, pilotné projekty a iné príslušné akcie, ktoré súvisia s implementáciou rozsiahlych informačných systémov vrátane ich interoperability;

f) akcie zamerané na vývoj inovatívnych metód alebo využívanie nových technológií, ktoré majú potenciál uplatniť sa v iných členských štátoch, najmä projekty zamerané na testovanie a validáciu výsledkov výskumných projektov financovaných Úniou;

g) vývoj štatistických nástrojov, metód a ukazovateľov pre rozsiahle informačné systémy v oblasti víz a hraníc;

h) operačná podpora na implementáciu rozsiahlych informačných systémov.

PRÍLOHA IV  
  
Akcie oprávnené na vyššiu mieru spolufinancovania v súlade s článkom 11 ods. 3 a článkom 12 ods. 14

1. Nákup materiálno-technického vybavenia v rámci mechanizmov spoločného verejného obstarávania v súčinnosti s Európskou agentúrou pre pohraničnú a pobrežnú stráž, ktoré sa má poskytnúť Európskej agentúre pre pohraničnú a pobrežnú stráž na operačné činnosti v súlade s článkom 39 ods. 14 nariadenia (EÚ) 2016/1624.

2. Opatrenia na podporu medziagentúrnej spolupráce medzi členskými štátmi a susednými tretími krajinami, s ktorými má EÚ spoločnú pozemnú alebo námornú hranicu.

3. Ďalší rozvoj európskej pohraničnej a pobrežnej stráže na základe spoločného budovania kapacít, spoločného verejného obstarávania, zavedenia spoločných noriem a akýchkoľvek iných opatrení, ktoré zjednodušia spoluprácu a koordináciu medzi členskými štátmi a Európskou agentúrou pre pohraničnú a pobrežnú stráž, ako sa uvádza v odseku 1 písm. b) prílohy II.

4. Spoločné nasadzovanie styčných dôstojníkov pre prisťahovalectvo ako sa uvádza v prílohe III.

5. Opatrenia zamerané na zlepšenie identifikácie obetí obchodovania s ľuďmi a prehĺbenie cezhraničnej spolupráce na účely odhaľovania obchodníkov s ľuďmi v rámci kontroly hraníc.

6. Opatrenia v oblasti využívania, prenosu, testovania a validácie nových metód alebo technológií vrátane pilotných projektov a opatrení, ktoré nadväzujú na výskumné projekty v oblasti bezpečnosti financované Úniou, ako sa uvádza v prílohe III.

7. Opatrenia zamerané na vytvorenie a prevádzku problémových oblastí (hotspotov) v členských štátoch, ktoré sú vystavené existujúcim alebo potenciálnym výnimočným a neúmerným migračným tlakom.

8. Ďalší rozvoj jednotlivých foriem spolupráce členských štátov pri spracovávaní žiadostí o víza, ako sa uvádza v odseku 2 písm. c) prílohy II.

9. Posilnenie prítomnosti konzulárnych úradov alebo konzulárneho zastúpenia členských štátov v krajinách, na ktoré sa vzťahuje vízová povinnosť, a to najmä v tých krajinách, v ktorých momentálne nie je prítomný žiaden z členských štátov.

PRÍLOHA V  
  
Kľúčové ukazovatele výkonnosti uvedené v článku 25 ods. 1

a) Špecifický cieľ 1: Podpora účinného európskeho integrovaného riadenia hraníc na vonkajších hraniciach, ktoré vykonáva európska pohraničná a pobrežná stráž v rámci spoločnej zodpovednosti Európskej agentúry pre pohraničnú a pobrežnú stráž a vnútroštátnych orgánov zodpovedných za riadenie hraníc, a to v záujme umožnenia legitímneho prekračovania hraníc, predchádzania nelegálnemu prisťahovalectvu a cezhraničnej trestnej činnosti a ich odhaľovania, ako aj v záujme účinného riadenia migračných tokov:

1. Počet neoprávnených prekročení hraníc, ktoré boli odhalené na vonkajších hraniciach EÚ a) medzi hraničnými priechodmi a b) na hraničných priechodoch

*Zdroj údajov: Európska agentúra pre pohraničnú a pobrežnú stráž*

1. Počet osôb používajúcich falšované a pozmenené cestovné doklady, ktoré boli odhalené na hraničných priechodoch

*Zdroj údajov: Európska agentúra pre pohraničnú a pobrežnú stráž*

b) Špecifický cieľ 2: Podpora spoločnej vízovej politiky v záujme umožnenia legitímneho cestovania a predchádzania rizikám súvisiacim s migráciou a bezpečnosťou:

1. Počet osôb používajúcich falšované a pozmenené cestovné doklady, ktoré boli odhalené na konzulátoch podporovaných z fondu

*Zdroj údajov: Členské štáty[[5]](#footnote-6)*

2. Priemerný čas na prijatie rozhodnutia (a tendencie) v konaní o udelení víza

*Zdroj údajov: Členské štáty[[6]](#footnote-7)*

PRÍLOHA VI  
  
Typy intervencie

**TABUĽKA 1:   KÓDY PRE JEDNOTLIVÉ OBLASTI INTERVENCIE**

|  |  |
| --- | --- |
|  | |
| **I.   Európske integrované riadenie hraníc** | |
| 001 | Hraničné kontroly |
| 002 | Hraničný dozor - letecké prostriedky |
| 003 | Hraničný dozor - pozemné prostriedky |
| 004 | Hraničný dozor - námorné prostriedky |
| 005 | Hraničný dozor - automatizované systémy hraničného dozoru |
| 006 | Hraničný dozor - iné opatrenia |
| 007 | Technické a operačné opatrenia v rámci schengenského priestoru, ktoré súvisia s kontrolou hraníc |
| 008 | Situačné povedomie a výmena informácií |
| 009 | Analýza rizika |
| 010 | Spracovávanie údajov a informácií |
| 011 | Problémové oblasti (hotspoty) |
| 012 | Rozvoj európskej pohraničnej a pobrežnej stráže |
| 013 | Medziagentúrna spolupráca - vnútroštátna úroveň |
| 014 | Medziagentúrna spolupráca - úroveň Európskej únie |
| 015 | Medziagentúrna spolupráca - s tretími krajinami |
| 016 | Nasadzovanie styčných dôstojníkov pre prisťahovalectvo |
| 017 | Rozsiahle informačné systémy - Eurodac na účely riadenia hraníc |
| 018 | Rozsiahle informačné systémy - systém vstup/výstup (EES) |
| 019 | Rozsiahle informačné systémy - európsky systém pre cestovné informácie a povolenia (ETIAS) |
| 020 | Rozsiahle informačné systémy - Schengenský informačný systém (SISII) |
| 021 | Rozsiahle informačné systémy - interoperabilita |
| 022 | Operačná podpora - integrované riadenie hraníc |
| 023 | Operačná podpora - rozsiahle informačné systémy na účely riadenia hraníc |
| 024 | Operačná podpora - osobitný tranzitný režim |
| **II.   Spoločná vízová politika** | |
| 001 | Zlepšovanie procesu spracovávania žiadostí o víza |
| 002 | Zlepšovanie účinnosti, klientsky ústretového prostredia a bezpečnosti na konzulátoch |
| 003 | Zabezpečenie dokladov / poradcovia pre doklady |
| 004 | Konzulárna spolupráca |
| 005 | Konzulárne pokrytie |
| 006 | Rozsiahle informačné systémy - vízový informačný systém (VIS) |
| 007 | Iné informačné systémy na účely spracovávania žiadostí o víza |
| 008 | Operačná podpora - spoločná vízová politika |
| 009 | Operačná podpora - rozsiahle informačné systémy na účely spracovávania žiadostí o víza |
| 010 | Operačná podpora - osobitný tranzitný režim |
|  | **III.   Technická pomoc** |
| 001 | Informačné a komunikačné činnosti |
| 002 | Príprava, implementácia, monitorovanie a kontrola |
| 003 | Hodnotenie a štúdie, zhromaďovanie údajov |
| 004 | Budovanie kapacít |

**TABUĽKA 2:   KÓDY PRE JEDNOTLIVÉ TYPY AKCIE**

|  |  |
| --- | --- |
| 001 | Infraštruktúra a budovy |
| 002 | Dopravné prostriedky |
| 003 | Iné materiálno-technické vybavenie |
| 004 | Komunikačné systémy |
| 005 | Informačné systémy |
| 006 | Odborná príprava |
| 007 | Výmena najlepších postupov - medzi členskými štátmi |
| 008 | Výmena najlepších postupov - s tretími krajinami |
| 009 | Nasadzovanie expertov |
| 010 | Štúdie, skúšky konceptu, pilotné projekty a podobné akcie |
| 011 | Komunikačné činnosti |
| 012 | Vývoj štatistických nástrojov, metód a ukazovateľov |
| 013 | Uplatňovanie výsledkov výskumných projektov alebo iné nadväzné opatrenia |

**TABUĽKA 3:   KÓDY PRE JEDNOTLIVÉ SPÔSOBY IMPLEMENTÁCIE**

|  |  |
| --- | --- |
| 001 | Osobitné akcie |
| 002 | Núdzová pomoc |
| 003 | Akcie uvedené v prílohe IV |
| 004 | Implementácia odporúčaní vyplývajúcich zo schengenského hodnotenia |
| 005 | Implementácia odporúčaní vyplývajúcich z posúdenia zraniteľnosti |
| 006 | Spolupráca s tretími krajinami |
| 007 | Akcie v tretích krajinách |

PRÍLOHA VII  
  
Akcie oprávnené na operačnú podporu

a) V rámci špecifického cieľa uvedeného v článku 3 ods. 2 písm. a) pokryje operačná podpora nasledujúce náklady, a to za predpokladu, že tieto náklady už nie sú pokryté Európskou agentúrou pre pohraničnú a pobrežnú stráž v rámci jej operačných činností:

1. náklady na zamestnancov;

2. údržba alebo oprava vybavenia a infraštruktúry;

3. náklady na služby, a to aj v problémových oblastiach (hotspotoch) v rámci rozsahu pôsobnosti tohto nariadenia;

4. prevádzkové náklady na operácie.

Hostiteľský členský štát v zmysle článku 2 ods. 5 nariadenia (EÚ) č. 1624/2016[[7]](#footnote-8) môže operačnú podporu použiť na pokrytie svojich vlastných prevádzkových nákladov, ktoré sú spojené s jeho účasťou na operačných činnostiach uvedených v článku 2 ods. 5 nariadenia (EÚ) č. 1624/2016 a ktoré spadajú do rozsahu pôsobnosti tohto nariadenia, alebo na účely činností v oblasti kontroly vnútroštátnych hraníc.

b) V rámci špecifického cieľa uvedeného v článku 3 ods. 2 písm. b) pokryje operačná podpora:

1. náklady na zamestnancov vrátane nákladov na odbornú prípravu;

2. náklady na služby;

3. údržbu alebo opravu vybavenia a infraštruktúry;

4. náklady na nehnuteľnosti vrátane nájmu a odpisov.

c) V rámci politického cieľa uvedeného v článku 3 ods. 1 pokryje operačná podpora:

1. náklady na zamestnancov vrátane nákladov na odbornú prípravu;

2. prevádzkové riadenie a údržbu rozsiahlych informačných systémov a ich komunikačnej infraštruktúry, vrátane interoperability týchto systémov a nájmu zabezpečených priestorov.

d) Okrem uvedeného zahŕňa operačná podpora v rámci programu v prípade Litvy aj podporu v súlade s článkom 16 ods. 1.

PRÍLOHA VIII  
  
Ukazovatele výstupov a výsledkov uvedené v článku 25 ods. 3

a) Špecifický cieľ 1: Podpora účinného európskeho integrovaného riadenia hraníc na vonkajších hraniciach, ktoré vykonáva európska pohraničná a pobrežná stráž v rámci spoločnej zodpovednosti Európskej agentúry pre pohraničnú a pobrežnú stráž a vnútroštátnych orgánov zodpovedných za riadenie hraníc, a to v záujme umožnenia legitímneho prekračovania hraníc, predchádzania nelegálnemu prisťahovalectvu a cezhraničnej trestnej činnosti a ich odhaľovania, ako aj v záujme účinného riadenia migračných tokov:

1. Infraštruktúra na kontrolu hraníc, dopravné prostriedky a iné vybavenie financované s podporou nástroja:

* + - počet novovybudovaných alebo zmodernizovaných hraničných priechodov v porovnaní s celkovým počtom novovybudovaných alebo zmodernizovaných hraničných priechodov v dotknutom členskom štáte;
    - počet automatizovaných brán hraničnej kontroly;
    - počet leteckých dopravných prostriedkov;
    - počet námorných dopravných prostriedkov;
    - počet pozemných dopravných prostriedkov;
    - počet kusov vybavenia, ktoré sa poskytlo Európskej agentúre pre pohraničnú a pobrežnú stráž;
    - počet kusov iného vybavenia, a z toho počet kusov vybavenia na zriadenie, modernizáciu alebo údržbu problémových oblastí (hotspotov) na účely tohto nariadenia;
    - počet kusov vybavenia viacúčelového charakteru, ktoré je podporované z nástroja.

2. Počet špecializovaných pracovných miest v tretích krajinách, ktoré sú podporované z nástroja:

* + - spoloční styční úradníci uvedení v prílohe III;
    - iné špecializované pracovné miesta súvisiace s riadením hraníc.

3. Počet projektov alebo tokov spolupráce, ktoré sa realizujú s podporou nástroja v členských štátoch medzi vnútroštátnymi orgánmi a Európskou agentúrou pre pohraničnú a pobrežnú stráž a ktoré prispievajú k rozvoju európskej pohraničnej a pobrežnej stráže.

4. Počet kusov vybavenia zakúpeného s podporou nástroja, ktoré sa použilo v rámci operačných činností Európskej agentúry pre pohraničnú a pobrežnú stráž v porovnaní s celkovým počtom kusov vybavenia, ktoré je zaregistrované v rezerve technického vybavenia Európskej agentúry pre pohraničnú a pobrežnú stráž.

5. Počet projektov alebo tokov spolupráce, ktoré sa realizujú s podporou nástroja medzi vnútroštátnymi agentúrami a národným koordinačným centrom Eurosur.

6. Počet zamestnancov, ktorí s podporou nástroja absolvovali odbornú prípravu týkajúcu sa jednotlivých aspektov integrovaného riadenia hraníc.

7. Počet funkcií informačných systémov, ktorých vývin, implementácia, údržba alebo modernizácia sa uskutočnila s podporou nástroja, a to aj na účely interoperability:

* + - SISII;
    - ETIAS;
    - EES;
    - VIS na účely riadenia hraníc;
    - Eurodac na účely riadenia hraníc;
    - počet pripojení informačných systémov na európsky vyhľadávací portál, ktoré boli financované s podporou nástroja;
    - akékoľvek iné rozsiahle informačné systémy v rámci rozsahu pôsobnosti tohto nariadenia.

8. Počet odporúčaní vyplývajúcich zo schengenského hodnotenia v oblasti hraníc a odporúčaní vyplývajúcich z posúdenie zraniteľnosti, ktoré sa implementovali s podporou nástroja v porovnaní s celkovým počtom odporúčaní, ktoré majú finančné dôsledky.

b) Špecifický cieľ 2: Podpora spoločnej vízovej politiky v záujme umožnenia legitímneho cestovania a predchádzania rizikám súvisiacim s migráciou a bezpečnosťou:

1. Počet konzulátov mimo schengenského priestoru, ktoré boli zriadené alebo zmodernizované s podporou nástroja v porovnaní s celkovým počtom konzulátov členského štátu, ktoré boli zriadené alebo zmodernizované mimo schengenského priestoru.

2. Počet zamestnancov, ktorí s podporou nástroja absolvovali odbornú prípravu týkajúcu sa jednotlivých aspektov spoločnej vízovej politiky a počet kurzov takejto odbornej prípravy.

3. Počet funkcií informačných systémov, ktorých vývin, implementácia, údržba alebo modernizácia sa uskutočnila s podporou nástroja, a to aj na účely interoperability:

* + - VIS;
    - EES;
    - akékoľvek iné rozsiahle informačné systémy v rámci rozsahu pôsobnosti tohto nariadenia.

4. Počet jednotlivých foriem spolupráce členských štátov pri spracovávaní žiadostí o víza, ktorá bola nadviazaná a prehĺbená s podporou nástroja:

* + - spoločné umiestnenie;
    - spoločné centrá pre podávanie žiadostí o víza;
    - zastúpenia;
    - iné.

5. Počet odporúčaní vyplývajúcich zo schengenského hodnotenia v oblasti spoločnej vízovej politiky, ktoré sa implementovali s podporou nástroja v porovnaní s celkovým počtom odporúčaní, ktoré majú finančné dôsledky.

6. Počet krajín, na ktoré sa vzťahuje vízová povinnosť, v ktorých sa vďaka podpore nástroja zvýšil počet prítomných alebo zastúpených členských štátov.

1. Nariadenie Európskeho parlamentu a Rady (EÚ) č. 1052/2013 z 22. októbra 2013, ktorým sa zriaďuje európsky systém hraničného dozoru (Eurosur), (Ú. v. EÚ L 295, 6.11.2013, p. 11). [↑](#footnote-ref-2)
2. Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti. [↑](#footnote-ref-3)
3. Nariadenie Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009, s. 1). [↑](#footnote-ref-4)
4. Ú. v. EÚ L […], […], s. [↑](#footnote-ref-5)
5. Údaje pre tento ukazovateľ získavajú členské štáty prostredníctvom vízového informačného systému (VIS) a Komisia môže tieto údaje v budúcnosti použiť na účely predkladania správ a štatistík, kým sa neukončia rokovania o návrhu Komisie na nariadenie Európskeho parlamentu a Rady, ktorým sa mení nariadenie (ES) č. 767/2008, nariadenie (ES) č. 810/2009, nariadenie (EÚ) 2017/2226, nariadenie (EÚ) 2016/399, nariadenie XX/2018 [nariadenie o interoperabilite] a rozhodnutie 2004/512/ES a ruší rozhodnutie Rady 2008/633/JHA [COM(2018) 302 final zo 16. 5. 2018]. [↑](#footnote-ref-6)
6. Idem. [↑](#footnote-ref-7)
7. Nariadenie Európskeho parlamentu a Rady (EÚ) 1624/2016 zo 14. septembra 2016 o európskej pohraničnej a pobrežnej stráži (Ú. v. EÚ L 251, 16.9.2016, s. 1). [↑](#footnote-ref-8)